Sushi (שיר)

"Sushi" (בעברית: "סושי"; מעוצב: "SUSHI") הוא סינגל שהוקלט על ידי הזמרת הפינית אוולינה, בשיתוף הראפרים הפינים JVG. הסינגל יצא לאור ב-28 ביוני 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל הרביעי מתוך אלבום הבכורה שלה, 24K. בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ.

כשיצא לאור, הצליח הסינגל להיכנס היישר למקום השלישי במצעד הרשמי של פינלנד.

 רקע וכתיבה 
אוולינה הודיעה ברשתות החברתיות כי הסינגל הרביעי מן האלבום עתיד לצאת לאור באמצע יוני 2016. לאחר מכן פרסמה בחשבון האינסטגרם שלה את עטיפת הסינגל, בה היא נראית כשהיא אוחזת בסושי בפיה. הרקע שחור כעטיפת אלבום הבכורה שלה, ובצד ניתן לראות את סמליל חברת ההקלטות שלה.

כיוון שלסינגל לא צולם ווידאו קליפ, הוחלט כי תצא הצצה מיוחדת שתתן אפשרות לשמוע את השיר במשך חצי דקה.

 מיקומי שיא 
הסינגל זכה להצלחה רבה בפינלנד, ובשבוע הראשון לצאתו נכנס היישר אל המקום השלישי.

 קישורים חיצוניים 

 הקלטת השיר Sushi באתר יוטיוב

 הערות שוליים 

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזון ושתייה